મોહતશીમ જવાનીમાં પસંદગીના શેર અને શાયરીમાં મશ્ગુલ હતા. અને એટલા માટે તેમના સમકાલીને તેમને ‘કલકુશ્શેઆર’નો લકબ આપી દીધો હતો. આપણે આપણી ભાષામાં કહીએ તો કોઇની પરવા ન હોય તેવા સ્વભાવના હતા. પરંતુ તેમની જીંદગીમાં એક દુ:ખદ બનાવ બન્યો, જે તેમને મરસીયા રચવા તરફ લઇ ગયો. એ હાદેસો એ હતો કે તેમનો એક ભાઇ અબ્દુલગની હતો, જેનો હિંદુસ્તાનના દક્કનમાં ઇન્તેકાલ થઇ ગયો અને તેની જુદાઇમાં ખુબજ દિલસોઝ મરસીયો લખ્યો અને એક મરસીયો તેના ભત્રીજાની મૌત પર પણ લખ્યો. આ રીતે મરસીયાની રચના કરવાની શઆત કરી.